cyanic-selkie/wikianc huggingface dataset:
Καλιμαντάν
right|thumb|Χάρτης του Καλιμαντάν (ανοιχτό χρώμα) και οι επαρχίες του. Καλιμαντάν ονομάζεται το ινδονησιακό κομμάτι του νησιού Βόρνεο. Το Καλιμαντάν αποτελεί το 73% της επιφάνειας του νησιού. Τα μη ινδονησιακά μέρη του Βόρνεο είναι το Μπρουνέι και η Ανατολική Μαλαισία. Στην Ινδονησία, ως «Καλιμαντάν» αναφέρεται ολόκληρο το νησί του Βόρνεο. Το 2019, ο ινδονήσιος πρόεδρος Τζόκο Ουιντόντο πρότεινε να μετακινηθεί η πρωτεύουσα της Ινδονησίας στο Καλιμαντάν.
Ετυμολογία
Το όνομα Καλιμαντάν, το οποίο λέγεται συχνά Κλεμαντάν, προέρχεται από τη σανσκριτική λέξη Καλαμανθάνα (कालमंथन), που σημαίνει «νησί με καυτό καιρό» ή νησί με πολύ ζεστή θερμοκρασία, για να περιγράψει το ζεστό και υγρό του τροπικού κλίματος. Αποτελείται από τις δύο λέξεις καλ[α] (χρόνος, εποχή, περίοδος) και το μανθάν[α] (βρασμός, ανατίναξη, καύση). Η λέξη Καλαμανθάνα προφέρεται Καλμαντάν, και έπειτα οι αυτόχθονες το έκαναν Κλεμαντάν.
Έκταση
Η ινδονησιακή περιοχή αποτελεί το 73% της επιφάνειας του νησιού και το 69,5% (13.772.543 κάτοικοι στην απογραφή του 2010 της Ινδονησίας) του πληθυσμού. Τα μη ινδονησιακά τμήματα του Βόρνεο είναι το Μπρουνέι (450.000 κατ.) και της Ανατολικής Μαλαισίας (5.625.000 κατ.), η οποία περιλαμβάνει τα κρατίδια Σαμπάχ, Σαράουακ και την Ομοσπονδιακή Επικράτεια της Λαμπουάν. Η περιοχή στην Ινδονησία είναι επίσης γνωστή και ως ινδονησιακό Βόρνεο.
Η συνολική έκταση του Καλιμαντάν είναι 544.150 τετραγωνικά χιλιόμετρα.
Παραπομπές
Κατηγορία:Βόρνεο Κατηγορία:Νησιά της Ινδονησίας
Το στοίχημα του Πασκάλ
Το στοίχημα του Πασκάλ είναι το όνομα που δόθηκε σε ένα επιχείρημα που προέβαλε ο Γάλλος φιλόσοφος και μαθηματικός Μπλεζ Πασκάλ τον 17ο αιώνα. Το επιχείρημά του για την πίστη στο Θεό βασιζόταν στην ιδέα ότι είναι προς το δικό μας συμφέρον να πιστεύουμε στον Θεό. Υποστηρίζει ότι υπάρχουν δυο ενδεχόμενα, είτε ο θεός υπάρχει είτε δεν υπάρχει. Στην πρώτη περίπτωση, η πίστη στον Θεό οδηγεί σε μέγιστο κέρδος, ενώ η μη πίστη σε μέγιστη ζημιά. Αν δεν υπάρχει Θεός, όμως, η πίστη ή μη πίστη στον θεό δεν επιφέρει μεγάλες συνέπειες. Το στοίχημα δέκτηκε κριτική τόσο από την ορθόδοξη θεολογία όσο και από τον Αθεϊσμό.
Το επιχείρημα
Ο Πασκάλ επιχειρηματολογεί ότι ένα λογικό πρόσωπο, θα πρέπει να ζήσει την ζωή του πιστεύοντας πως υπάρχει θεός. Αν τελικά ο θεός δεν υπάρχει, αυτό πρόσωπο θα έχει χάσει λίγα πράγματα, ενώ αν ο θεός υπάρχει, θα λάβει μεγάλη αιώνια ανταμοιβή στον παράδεισο, και θα αποφύγει την μεγάλη δυστυχία της κόλασης..
Κριτική του επιχειρήματος
Ο Βολταίρος, που έζησε μια γενιά μετα τον Πασκάλ, δεν αποδέκτηκε το στοίχημα του Πασκάλ καθώς το έκρινε ως παιδικό. Ισχυρίστηκε ο Βολταίρος πως όσο και να θέλει κάποιος να πιστέψει στον Ιησού για να σωθεί, με βάση το στοίχημα του Πασκάλ, το αποτέλεσμα θα είναι στην καλύτερη των περιπτώσεων μια αδύναμη πίστη. Ο Πασκάλ δεν πρότεινε το επιχείρημα του πάντως ως απόδειξη για την ύπαρξη του θεού, αλλά ως πραγματιστική επιλογή που έχει να κάνει κάθε άνθρωπος.
Σύμφωνα με τον γάλλο φιλόσοφο Étienne Souriau για να αποδεκτεί κάποιος το στοίχημα του Πασκάλ, πρέπει να είναι σίγουρος ότι ο Θεός θα τιμήσει το στοίχημα, κάτι το οποίο δεν έίναι σίγουρο. Κάνει την σύγκριση με ένα ανόητο, ο οποίος βλέπει ένα φύλλο να επιπλέει στην επιφάνεια ενός ποτάμού που διχάζεται λίγο παρακατω, σκέφτεται για μερικά δευτερόλεπτα και λέει: «Στοιχηματίζω ενα εκατομύριο ευρώ με τον Ροθτσιλ ότι θα πάρει την αριστερή πλευρά». Και τελικά όντως περνει την αριστερή πλευρά, αλλά δυστυχως ο Ροθτσιλ ποτέ δεν ειπε ποτε οτι αποδέχεται το στοίχημα. .
Επιχείρημα του λάθος θεού
Από την στιγμή που υπάρχουν πολλές θρησκείες και άρα θεοί, μερικοί υποστηρίζουν πως αυτό πρέπει να ζυγιστεί, σε ένα επιχείρημα γνωστό ως επιχείρημα από την ασυνέπεια των αποκαλύψεων. Σύμφωνα με αυτό, οι πιθανότητες να πιστέψει κανείς στον λάθος θεό είναι αυξημένες και μαθηματικά καταρρίπτει το πλεονέκτημα που δίνει το στοίχημα του πασκάλ. Ο Ντενίς Ντιντερό, σύγχρονος του Βολταίρου σχολίασε «και ένας Ιμάμης μπορεί να ισχυριστεί το ίδιο». Ο J. L. Mackie σημειώνει πως «μονο στην εκκλησία μπορει να βρει κάποιος σωτηρία, αλλά μπορει να μην είναι η ρωμαιοκαθολική εκκλησία, αλλά η εκκλησία των αναβαπτιστών, ή των Σουνίτων μουσουλμάνων, ή της Κάλι ή του Όντιν.»
Επιχείρημα της ανειλικρινούς πίστης
Μερικοί κριτικοί υποστηρίζουν ότι το στοίχημα του Πασκάλ είναι για όσους δεν πιστεύουν πραγματικά και τους οδηγεί σε μια ανειλικρινή και ανήθική επιλογή για να κερδίσουν μια αιώνια ανταμοιβή. Επιπλέον, είναι ανόητο να πιστεύουν πως κάποιος θεός ο οποίος είναι δίκαιος και πάνσοφος δεν θα μπορούσε να αντιληφθεί αυτή την στρατηγική εκ μέρους του «πιστού».
Παραπομπές
Κατηγορία:Χριστιανική φιλοσοφία Κατηγορία:Θεϊστικά επιχειρήματα Κατηγορία:Θεωρία πιθανοτήτων
Τριπολί ΣΚ
Η Τριπολί ΣΚ είναι μια λιβανέζικη ποδοσφαιρική ομάδα με έδρα Τρίπολη. Ιδρύθηκε το 2000. Συμμετέχει στην ανώτατη κατηγορία της χώρας. Έδρα της ομάδας είναι το Tripoli Municipal Stadium, χωρητικότητας 18000 θεατών. Παλαιότερα ήταν γνωστή σαν Ολιμπίκ Μπεϊρούτ. Το 2003 κατέκτησε το πρωτάθλημα του Λιβάνου.
Κατηγορία:Ποδοσφαιρικές ομάδες Λιβάνου Κατηγορία:Ιδρύσεις ποδοσφαιρικών ομάδων το 2000 *
Βάση δεδομένων Gmelin
Η βάση δεδομένων Gmelin είναι μια μεγάλη χημική βάση δεδομένων ενώσεων οργανομεταλλικής και ανόργανης χημείας που ενημερώνεται κάθε τρίμηνο. Βασίζεται στη γερμανική έκδοση του Εγχειριδίου ανόργανης χημείας Gmelins (γερμανικά: Gmelins Handbuch der anorganischen Chemie) γραμμένου από τον Λεοπόλδο Γκμελίν το 1817 και περιέχει τώρα 1,5 εκατομμύριο ενώσεις και 1,3 εκατομμύρια διαφορετικές αντιδράσεις. Η τελευταία έκδοση περιέχει κάθε ένωση/αντίδραση που ανακαλύφθηκε μεταξύ 1772 και 1995, με πάνω από 85.000 τίτλους, λέξεις-κλειδιά και περιλήψεις που συντηρείται από την Elsevier MDL. Η βάση δεδομένων έχει πάνω από 800 πεδία διαφορετικών δεδομένων σε θέματα όπως πληροφορίες για ηλεκτρικές, μαγνητικές, θερμικές, κρυσταλλικές και φυσιολογικές ενώσεις.
Η αδελφή οργανική βάση δεδομένων Μπάιλσταϊν ασχολείται με οργανικές χημικές ουσίες και αντιδράσεις.
Η πρόσβαση γίνεται μέσω του συστήματος Reaxys.
Εξωτερικοί σύνδεσμοι
Κατηγορία:Χημικές βάσεις δεδομένων Κατηγορία:Ανόργανη χημεία Κατηγορία:Οργανομεταλλική χημεία
Ιοτάμ Μπαγκρατιόν
Ο Ιοτάμ Μπαχουστόβιτς Μπαγκρατιόν, იოთამ ბაგრატიონი, ήταν Γεωργιανός βασιλικός πρίγκιπας (batonishvili) από τον Οίκο των Μπαγκρατιόνι, τού κλάδου τού Οίκου τού Μουχράνι. Ο Iοτάμ Μπαχουστόβιτς ήταν γιος τού πρίγκιπα Βαχούστη τού Κάρτλι, γεωγράφου, ιστορικού και χαρτογράφου της Γεωργίας.
Βιβλιογραφικές αναφορές
Κατηγορία:Οίκος του Μουχράνι
Ελάφι Τρικάλων
Το Ελάφι είναι οικισμός στη Θεσσαλία και την Περιφερειακή Ενότητα Τρικάλων.
Γενικά στοιχεία
Το Ελάφι βρίσκεται νότια του Μαλακασιώτικου ρέματος σε πυκνόφυτη βουνοπλαγια με υψόμετρο 600 μέτρα. Απέχει περίπου 40 χλμ. ΒΔ. από τα Τρίκαλα και 20 χλμ. Δ. από την Καλαμπάκα (έδρα του δήμου). Αναφέρεται, μετά την Ένωση της Θεσσαλίας με την Ελλάδα, το 1883 στο ΦΕΚ 126Α - 02/04/1883 με την παλιά ονομασία από την Τουρκοκρατία ως Λουζέστι να προσαρτάται στον τότε δήμο Καστανέας. Το 1955 με το ΦΕΚ 287Α - 10/10/1955 μετονομάστηκε σε Ελάφιον. Σύμφωνα με το πρόγραμμα Καλλικράτης, μαζί με το Αμάραντο αποτελούν την κοινότητα Αμαράντου που υπάγεται στη Δημοτική Ενότητα Καστανιάς του Δήμου Μετεώρων και σύμφωνα με την απογραφή 2011 απογράφησαν 193 κάτοικοι. Η πορεία του πληθυσμού, σύμφωνα με τις απογραφές είναι:
Παραπομπές
Κατηγορία:Χωριά του νομού Τρικάλων Κατηγορία:Δήμος Μετεώρων
Α΄ κατηγορία ποδοσφαίρου ανδρών Κύπρου 1984-85
Η Α΄ κατηγορία ποδοσφαίρου ανδρών Κύπρου 1984-85 ήταν η 46η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια για 14η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 1984-85 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο τελευταίες ομάδες υποβιβάστηκαν στο πρωτάθλημα Β΄ κατηγορίας 1985-86.
Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1985-86. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1985-1986.
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1983-84, στο πρωτάθλημα της περιόδου 1984-85 συμμετείχαν οι δύο πρώτες ομάδες του πρωταθλήματος Β΄ κατηγορίας 1983-84 Ολυμπιακός Λευκωσίας και Ευαγόρας Πάφου. Στο πρωτάθλημα δεν συμμετείχαν ο Εθνικός Άχνας και ο Ερμής Αραδίππου που είχαν υποβιβαστεί στη Β΄ κατηγορία 1984-85.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά).
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1984-1985
Παλαμήδης (μυθολογία)
Ο Παλαμήδης, σύμφωνα με την ελληνική μυθολογία, ήταν γιος του Ναύπλιου και της Κλυμένης (ή της Ησιόνης ή της Φιλύρας), αδελφός του Οίακα και του Ναυσιδέμοντα από όπου και οι σχετικοί όροι για τη ναυσιπλοΐα. Φημιζόταν για τη σοφία και την επινοητικότητά του, και λέγεται πως είχε επινοήσει μερικά από τα γράμματα του ελληνικού αλφαβήτου. Θεωρείται επίσης εφευρέτης της ναυτιλίας, των φάρων των μέτρων και των σταθμών, των νομισμάτων, καθώς και της διαίρεσης του χρόνου σε ώρες, ημέρες και μήνες, αλλά και παιχνιδιών (επιτραπέζιων και στρατηγημάτων). Τα παιχνίδια αυτά ονομάζονται και του Παλαμήδους ή αθύρματα ή πεσσοί ή πεττοί, κύβοι κ.α. Το κάστρο του Παλαμηδίου στο Ναύπλιο πήρε το όνομά του.
Ετυμολογία
Για την ετυμολογία του ονόματος «Παλαμήδης» υπάρχουν δύο κύριες εκδοχές. Κατά τη μία, προέρχεται από το ρήμα «παλαμάομαι» που σημαίνει εξυφαίνω και εφευρίσκω, δηλαδή ο «εφευρέτης, που μηχανεύεται σχέδια». Κατά τη δεύτερη, μπορεί να προέρχεται από το ρήμα «παλαίω» (=παλεύω) και το «μήδομαι» (=σκέφτομαι, συμβουλεύω), δηλαδή «αυτός που σκέφτεται τη μάχη και δίνει συμβουλές γι´αυτήν».
Εκδοχές καταδίκης του
Οι πηγές όμως φανερώνουν και άλλη αιτία για την έχθρα του Οδυσσέα προς τον Παλαμήδη. Όταν ο στρατός των Αχαιών πεινούσε, έστειλαν τον Οδυσσέα στη Θράκη να βρει σιτάρι. Γύρισε όμως άπρακτος. Σαν τον ειρωνεύθηκε ο Παλαμήδης, ο Οδυσσέας του απήντησε ότι ούτε εκείνος θα τα κατάφερνε, όσο έξυπνος και αν ήταν. Τότε ο Παλαμήδης πήγε ο ίδιος στη Θράκη και γύρισε με μεγάλα φορτώματα σιτάρι. "Ἀδίκως χρῆσθαι τῇ ῥητορικῇ Ελένης εγκώμιον"
Κρίσεις
Ο Όμηρος δεν αναφέρει καθόλου τον Παλαμήδη στα δύο έπη του. Τον συναντούμε για πρώτη φορά στα Κύπρια, απ΄όπου παρέλαβαν την ιστορία του και τη διαμόρφωσαν ποικιλοτρόπως οι τραγικοί Αισχύλος και Ευριπίδης, όπως φαίνεται από μερικά αποσπάσματα που έχουν σωθεί του Ναυπλίου και του Υγίνου αντίστοιχα.
Οι σοφιστές τον θεωρούσαν υπόδειγμα τους και είχαν εκμεταλλευτεί όλα όσα διηγούνταν γι΄αυτόν.
Παντού εμφανίζεται ως ένας από τους σοφότερους Έλληνες, γι΄αυτό και υπάρχουν χαρακτηριστικές παροιμιώδεις εκφράσεις, όπως Παλαμήδους εξεύρημα, Παλαμήδους σοφώτερος και Παλαμήδους βούλευμα.
Πηγές
Κατηγορία:Πρόσωπα της ελληνικής μυθολογίας Κατηγορία:Τρωικός Πόλεμος
Βαχούστι του Κάρτλι
Ο Βαχούστι (ვახუშტი, 1696–1757) ήταν Γεωργιανός βασιλικός πρίγκιπας (μπατονισβίλι), γεωγράφος, ιστορικός και χαρτογράφος. Τα κύρια ιστορικά και γεωγραφικά του έργα, Περιγραφή του Βασιλείου της Γεωργίας και ο Γεωγραφικός Άτλαντας, εγγράφηκαν στο Μητρώο Μνήμης του Κόσμου της UNESCO το 2013.
Βιογραφία
Φυσικός γιος τού βασιλιά Βάχτανγκ ΣΤ΄ τού Κάρτλι (βασ. 1716–24), γεννήθηκε στην Τιφλίδα, 1696. Εκπαιδευμένος από τους αδελφούς Γκαρσεβανισβίλι και τη Ρωμαιοκαθολική ιεραποστολή, γνώριζε άπταιστα Ελληνικά, Λατινικά, Γαλλικά, Τουρκικά, Ρωσικά και Αρμενικά.
Το 1719 και το 1720, έλαβε μέρος σε δύο διαδοχικές εκστρατείες κατά τού επαναστάτη δούκα (eristavi) Σάνσε τού Κσάνι. Από τον Αύγουστο έως τον Νοέμβριο του 1722, ήταν κυβερνήτης τού βασιλείου κατά την απουσία τού πατέρα του στην εκστρατεία της Γκάντζα. Αργότερα υπηρέτησε ως διοικητής στο Kβέμo (Κάτω) Κάρτλι. Μετά την οθωμανική κατοχή τού Κάρτλι, ακολούθησε τον βασιλιά Βαχτάνγκ στη μετανάστευσή του στη Ρωσική Αυτοκρατορία το 1724. Αποσύρθηκε στη Μόσχα, όπου ο τσάρεβιτς Βαχούστ (όπως έγινε γνωστός στη Ρωσία) έλαβε σύνταξη. Απεβίωσε στη Μόσχα το 1757. Τάφηκε στο μοναστήρι Ντονσκόι στη Μόσχα, ένα παραδοσιακό κοιμητήριο γεωργιανών μεταναστών βασιλέων και ευγενών.
Έργα
Τα περισσότερα έργα του γράφτηκαν ή ολοκληρώθηκαν στη Μόσχα. Οι πιο γνωστοί είναι η Περιγραφή τού Βασιλείου της Γεωργίας (ολοκληρώθηκε το 1745), η Γεωγραφική Περιγραφή της Γεωργίας (ολοκληρώθηκε το 1750) και δύο γεωγραφικοί άτλαντες της περιοχής τού Καυκάσου, που συνοδεύονται από τις εικόνες πολλών ιστορικών οικοσήμων (1745–46). αριστερά|μικρογραφία|300εσ|Χάρτης της Ευρώπης τού Βαχούστι Μπαγκρατιόνι, 1752.
Τα έργα τού Βαχούστι μεταφράστηκαν σύντομα στα ρωσικά και αργότερα στα γαλλικά και χρησίμευσαν ως οδηγός σε πολλούς σύγχρονους Ευρωπαίους μελετητές και ταξιδιώτες στον Καύκασο μέχρι τις αρχές του 20ού αι..
Ολοκλήρωσε επίσης, μαζί με τον αδελφό του, πρίγκιπα Μπακάρ, την εκτύπωση της Βίβλου στα γεωργιανά, την οποία είχε κάνει μόνο εν μέρει ο πατέρας τους, Βαχτάνγκ ΣΤ΄. Ίδρυσε για τον σκοπό αυτό, στο σπίτι του κοντά στη Μόσχα, ένα τυπογραφείο, δίδαξε την τέχνη της τυπογραφίας σε αρκετούς Γεωργιανούς κληρικούς και ολοκλήρωσε την πρώτη έντυπη έκδοση της Βίβλου στα γεωργιανά το 1743. Το τυπογραφείο μεταφέρθηκε στη συνέχεια στη Μόσχα, όπου τυπώθηκαν πολλά θρησκευτικά έργα στα γεωργιανά.
Οικογένεια
Νυμφεύτηκε το 1717 τη Mαριάμ, τη μικρότερη κόρη τού Γκιόργκι-Mαλάκια Aμπασίτζε, πρώην βασιλιά τού Ιμερέτι (1702–07) και απέκτησε πολλούς πρίγκιπες:
Πηγές
Κατηγορία:Οίκος του Μουχράνι Κατηγορία:Γεωγράφοι Κατηγορία:Χαρτογράφοι Κατηγορία:Ιστορικοί
Άζωρος Λάρισας
Ο Άζωρος (πρώην Βουβάλα ) είναι χωριό του δήμου Ελασσόνας του νομού Λάρισας. Βρίσκεται στο βορειοδυτικό τμήμα του νομού και σύμφωνα με τα στοιχεία της απογραφής του 2011, ο πληθυσμός του ανέρχεται στους 333 μόνιμους κατοίκους.
Γενικά και ιστορικά στοιχεία
Ο Άζωρος είναι κτισμένος σε υψόμετρο 520 μέτρων στους πρόποδες του βουνού Αμάρμπεης, σε απόσταση 18 χιλιομέτρων από την Ελασσόνα, κοντά στα ερείπια της ομώνυμης αρχαίας θεσσαλικής πόλης. Μέχρι το 1991 έφερε την ονομασία Βουβάλα. Απελευθερώθηκε από τον ελληνικό στρατό κατά τη διάρκεια των Βαλκανικών Πολέμων ενώ υπέστη αρκετές καταστροφές στην περίοδο της Κατοχής και του Εμφυλίου.
Η πλειοψηφία των κατοίκων του ασχολείται με τη γεωργία και την κτηνοτροφία ενώ οι κυριότερες εκδηλώσεις του χωριού πραγματοποιούνται στις 7 Ιανουαρίου (περιφορά εικόνας από τη μονή Ολυμπιωτίσσης), στις  26 Ιουλίου (γιορτή της Αγίας Παρασκευής) και την Καθαρά Δευτέρα με το έθιμο της αναπαράστασης παραδοσιακού γάμου.
Διοικητικά ο Άζωρος υπαγόταν μέχρι το 1997 στην επαρχία Ελασσόνας. Στη συνέχεια εντάχθηκε στον καποδιστριακό δήμο Σαρανταπόρου ενώ από το 2011 αποτελεί έδρα της τοπικής κοινότητας Αζώρου του δήμου Ελασσόνας.
Εξωτερικοί σύνδεσμοι
Κατηγορία:Χωριά του νομού Λάρισας Κατηγορία:Δήμος Ελασσόνας
Ασράφ Χοτάκ
Ο Σάχης Ασράφ Χοτάκ, (παστού: شاہ أشرف ہوتک), γνωστός και ως Σάχης Ασράφ Γκιλτζί (παστού: شاه اشرف غلجي) (απεβ. 1730), γιος του Αμπντούλ Αζίζ Χοτάκ, ήταν ο τέταρτος ηγεμόνας της δυναστείας Χοτάκ. Ήταν Αφγανός από τους Γκιλτζί Παστούν, και υπηρέτησε ως διοικητής στον στρατό του Μαχμούντ Χοτάκ κατά την εξέγερσή του κατά των παρακμαζόντων Σαφαβιδών Περσών. Ο Ασράφ συμμετείχε και στη Μάχη του Γκουλναμπάντ. Το 1725, υπήρξε για σύντομο διάστημα Σάχης της Περσίας αφότου σκότωσε τον ξάδελφό του Μαχμούντ.
Διακυβέρνηση
Ήταν ανιψιός του Μίρβαϊς Χοτάκ, και η βασιλεία του στιγματίστηκε από την ξαφνική παρακμή της φυλετικής διακυβέρνησης των Χοτάκ υπό την πίεση των μεγάλων δυνάμεων της εποχής, των Οθωμανών και των Ρώσων, αλλά και των περσικών δυνάμεων.
Ο Ασράφ Χαν σταμάτησε τόσο τις ρωσικές όσο και τις τουρκικές επιθέσεις. Νίκησε τους Οθωμανούς, που ήθελαν να αποκαταστήσουν τους πρώην αντιπάλους τους, τους Σαφαβίδες, στον θρόνο, σε μια μάχη κοντά στο Κερμανσάχ, όταν ο εχθρός είχε πλησιάσει στην Ισφαχάν. Αυτό οδήγησε σε ειρηνευτικές διαπραγματεύσεις με την Υψηλή Πύλη, οι οποίες διακόπηκαν για λίγο, αφού ο πρεσβευτής του Ασράφ επέμεινε ότι ο κύριος του θα πρέπει να γίνει Χαλίφης της Ανατολής και ο Οθωμανός Σουλτάνος, Χαλίφης της Δύσης. Το γεγονός αυτό προκάλεσε μεγάλη οδύνη στους Οθωμανούς, αλλά τελικά υπογράφηκε συμφωνία ειρήνης στο Χαμαντάν λόγω της υπέρτερης οθωμανικής διπλωματίας το φθινόπωρο του 1727.
Τελικά, ο βασιλικός περσικός στρατός του Σάχη Ταχμάσπ Β΄ (ένας από τους γιους του Σάχη Σουλτάνου Χουσεΐν), υπό την ηγεσία του Ναντέρ, νίκησε τις δυνάμεις των Γκιλτζί του Ασράφ σε μια αποφασιστική μάχη γνωστή ως Μάχη του Νταμγκάν τον Οκτώβριο του 1729, εκδιώκοντας τους Αφγανούς στην περιοχή του σημερινού Αφγανιστάν.
Θάνατος
Όταν αποχωρούσε από την Περσία, ο Ασράφ συνελήφθη και δολοφονήθηκε από τον Χάνο του Καλάτ, Μιρ Μοχαμπάτ Χαν Μπαλόχ, το 1730. "Ο Ασράφ, έχοντας καταλάβει το Γιαζντ και το Κιρμάν, εισέβαλε στο Χορασάν με έναν στρατό τριάντα χιλιάδων ανδρών για να πολεμήσει τον Ταχμάσπ, αλλά ηττήθηκε ολοκληρωτικά από τον Ναντέρ στις 2 Οκτωβρίου στο Νταμγκάν. Μια άλλη αποφασιστική μάχη διεξήχθη την ίδια χρονιά στο Μουρτσακούρ κοντά στην Ισφαχάν. Οι Αφγανοί ηττήθηκαν και πάλι και εγκατέλειψαν την Ισφαχάν με 12.000 στρατιώτες, αλλά, προτού αποχωρήσει από την πόλη που λεηλάτησε, ο Ασράφ δολοφόνησε τον ατυχή πρώην Σάχη Χουσεΐν, αιχμαλώτισε τις περισσότερες γυναίκες της βασιλικής οικογένειες και μετέφερε το θησαυροφυλάκιο του βασιλιά. Όταν ο Ταχμάσπ Β΄ εισήλθε στην Ισφαχάν στις 9 Δεκεμβρίου βρήκε μόνο την ηλικιωμένη μητέρα του, η οποία είχε διαφύγει από τη μεταφορά μεταμφιεσμένη ως υπηρέτρια, και δάκρυσε βλέποντας την ερήμωση και την βεβήλωση σε κάθε βλέμμα της. Ο Ναντέρ, προτρέποντας τον Ταχμάσπ να του δώσει την εξουσία να επιβάλει φόρους για λογαριασμό του, κινήθηκε νότια για να καταδιώξει τους υποχωρούντες Αφγανούς, τους οποίους έφτασε και νίκησε και πάλι κοντά στην Περσέπολη. Ο Ασράφ υποχώρησε από το Σιράζ προς τη χώρα του, αλλά το κρύο, η πείνα και η ανελέητη εχθρότητα των κατοίκων αυτών των περιοχών που έπρεπε να περάσει, διέλυσε τις δυνάμεις του και τον υποχρέωσε να εγκαταλείψει τους αιχμαλώτους και τον θησαυρό του, και τελικά σκοτώθηκε από άγημα των Βαλούχων."
- Edward G. Browne
Ο θάνατος του Ασράφ Χαν σηματοδότησε το τέλος της διακυβέρνησης των Χοτάκ στην Περσία, αλλά η χώρα του Αφγανιστάν ήταν ακόμα υπό τον έλεγχο του Σάχη Χουσεΐν Χοτάκ μέχρι την κατάκτηση της Κανταχάρ από τον Ναντέρ Σάχ το 1738 οπότε ο νέος Αχμάντ Σάχ Ντουράνι φυλακίσθηκε. Ήταν μόνο μια σύντομη παύση πριν από την ίδρυση της τελευταίας Αφγανικής Αυτοκρατορίας (σύγχρονο κράτος του Αφγανιστάν) από τον Αχμάντ Σαχ Ντουράνι το 1747.
Παραπομπές
Κατηγορία:Εμίρηδες του Αφγανιστάν Κατηγορία:Πέρσες βασιλείς
Ιερά Μητρόπολις Καλαβρύτων και Αιγιαλείας
Η Ιερά Μητρόπολις Καλαβρύτων και Αιγιαλείας είναι Μητρόπολη της Εκκλησίας της Ελλάδος και η περιφέρειά της αποτελείται από τις δύο πρώην επαρχίες των Καλαβρύτων και της Αιγιαλείας. Η Μητρόπολη υπάρχει με τη σημερινή της μορφή από το 1922.
Iστορικά στοιχεία
Στη θέση της δημιουργήθηκαν με Βασιλικό Διάταγμα δύο νέες επισκοπές, η Επισκοπή Κυναίθης με έδρα τα Καλάβρυτα και πρώτο Επίσκοπο τον πρώην Μοσχονήσων Βαρθολομαίο, και η Επισκοπή Αιγιαλείας με έδρα το Αίγιο και με Επίσκοπο τον πρώην Ευδοκιάδος Γρηγόριο Δενδρινό.
thumb|left|Ο Μητροπολιτικός Ναός Κοιμήσεως της Θεοτόκου στα [[Καλάβρυτα.]] Με Βασιλικό Διάταγμα στις 17 Ιουλίου 1842 η Επισκοπή Αιγιαλείας καταργείται και η περιφέρειά της (επαρχία Αιγιαλείας) προσαρτάται στην Επισκοπή Αχαΐας με έδρα την Πάτρα.
Το 1849 με το Βασιλικό διάταγμα της 1 Φεβρουαρίου, η Επισκοπή Κυναίθης μετονομάζεται σε Επισκοπή Καλαβρύτων. Λίγα χρόνια αργότερα με το Βασιλικό Διάταγμα της 9 Ιουλίου 1852 η επαρχία Αιγιαλείας που υπαγόταν εκκλησιαστικά στην Επισκοπή Αχαΐας, αποσπάται από αυτήν και προσαρτάται οριστικά στην Επισκοπή Καλαβρύτων η οποία και μετονομάζεται πλέον σε Επισκοπή Καλαβρύτων και Αιγιαλείας.
Το 1922 η Επισκοπή Καλαβρύτων και Αιγιαλείας, όπως και όλες οι Επισκοπές της Εκκλησίας της Ελλάδος, προήχθη σε Μητρόπολη με πρώτο Μητροπολίτη τον Τιμόθεο Αναστασίου.
===Επισκοπικός κατάλογος===
Υποσημειώσεις
<references group="lower-greek"/>
Εξωτερικοί σύνδεσμοι
Καλαβρυτων
SUV
Τα SUV (sport utility vehicle, κυριολεκτική απόδοση στα ελληνικά: Όχημα Σπορ Χρήσης) είναι μια κατηγορία οχημάτων που συνδυάζουν στοιχεία επιβατικών αυτοκινήτων και εκτός-δρόμου (off-road) οχημάτων, όπως αυξημένη απόσταση από το έδαφος και, πιθανώς, τετρακίνηση. Άλλα χαρακτηριστικά τους είναι οι μεγάλοι χώροι και τα προστατευτικά στο κάτω μέρος. Η εκτός-δρόμου καταλληλότητα διαφέρει από μοντέλο σε μοντέλο. Για παράδειγμα, η τετρακίνηση (αναφέρεται και ως κίνηση 4x4) δεν είναι διαθέσιμη σε κάποια μοντέλα ή σε κάποιους εισαγωγικούς κυβισμούς μοντέλων, ενώ άλλες φορές είναι προαιρετική σε όλες τις εκδόσεις. Αυτό οφείλεται στο γεγονός ότι πολλοί ιδιοκτήτες οχημάτων χρησιμοποιούν το SUV τους κατά κύριο λόγο ή αποκλειστικά σε τυπικές συνθήκες κυκλοφορίας στην άσφαλτο. Τα εργοστασιακά ελαστικά των περισσότερων SUV είναι σχεδόν ή παντελώς ακατάλληλα για σοβαρή οδήγηση εκτός δρόμου.
Δεν υπάρχει κοινά αποδεκτός ορισμός για τα SUV και η χρήση του όρου ποικίλλει μεταξύ των χωρών.
Ιστορία
Οι προκάτοχοι των SUV χρονολογούνται στα τέλη της δεκαετίας του 1930. Ωστόσο, το αρχικό Jeep Cherokee του 1983 (σεζόν του 1984) θεωρείται το πρώτο SUV με την σύγχρονη έννοια του όρου. Στα τέλη της δεκαετίας του 1990 και στις αρχές της δεκαετίας του 2000 η δημοτικότητα των SUV αυξήθηκε σημαντικά. Τα SUV αποτελούν σήμερα τον μεγαλύτερο κλάδο της παγκόσμιας αυτοκινητοβιομηχανίας και έφτασαν να αντιπροσωπεύουν το 36,8% της παγκόσμιας αγοράς επιβατικών αυτοκινήτων το 2017, ενώ στη δεκαετία του 2020 η εμπορική τους απήχηση έφτασε σε ακόμα υψηλότερα επίπεδα.
Crossover SUV
250px|thumb|right|Το [[Peugeot 3008, ένα crossover που συνδυάζει το αμάξωμα ενός SUV με αυτό ενός σεντάν και ενός minivan.]] 250px|thumb|left|Το [[Nissan Qashqai, ένα crossover σύμφωνα με την Ευρωπαϊκή κατανόηση.]]
Τα crossover SUV, σύμφωνα με την Ευρωπαϊκή κατανόηση του όρου, αποτελούν μια διασταύρωση ενός κλασικού μοντέλου αυτοκινήτου (συνήθως μικρομεσαίας κατηγορίας) και ενός SUV. Μορφολογικά μοιάζουν με υπερυψωμένα compact ("συμπαγή") αυτοκίνητα. Εμφανίζουν συνήθως μεγαλύτερη άνεση στην οδήγηση και οικονομία καυσίμου, αλλά έχουν λιγότερες εκτός-δρόμου δυνατότητες (πολλά crossover πωλούνται χωρίς τετρακίνηση) σε σχέση με τα κλασικά SUV.
Διεθνώς, εκτός των ΗΠΑ, ο όρος crossover τείνει να χρησιμοποιείται για οχήματα compact ή μικρότερα, ενώ τα μεγάλα οχήματα με αυτοφερόμενο πλαίσιο (ενιαίο δομικό σύνολο) - όπως τα Audi Q7, BMW X7 και Volkswagen Touareg - συνήθως ονομάζονται SUV και όχι crossover. Στο Ηνωμένο Βασίλειο, ένα crossover μερικές φορές ορίζεται ως ένα μοντέλο hatchback με αυξημένο ύψος και στιλιστικά χαρακτηριστικά τύπου SUV.
Ζητήματα ασφάλειας και κατανάλωσης
Επίσης, στο παρελθόν ήταν συνήθως λιγότερο οικονομικά ως προς την κατανάλωση καυσίμου σε σχέση με τα μικρότερα οχήματα, συμβάλλοντας έτσι περισσότερο στην υπερθέρμανση του πλανήτη. Ωστόσο, η διάδοση των υβριδικών και ηλεκτρικών μοντέλων τα τελευταία χρόνια, αναμένεται να αλλάξει τα δεδομένα στο μέλλον.
Σημειώσεις
<references group="Σημ."/>
Ιωάννης Μηναίος
Βιογραφικά στοιχεία
Γεννήθηκε τον Ιανουάριο του 1918 στο Ναύπλιο. Φοίτησε στη Σχολή Ναυτικών Δοκίμων, στη Σχολή Κυβερνητών Υποβρυχίων του Βρετανικού Βασιλικού Ναυτικού, στη Ναυτική Σχολή Πολέμου, καθώς και στη Σχολή Εθνικής Αμύνης, ενώ συνέχισε και ολοκλήρωσε τις σπουδές του σε θέματα οργανωτικής στις ΗΠΑ. Έλαβε μέρος στον Β' Π.Π. ως σημαιοφόρος και ανθυποπλοίαρχος, όπου και στη συνέχεια εξελίχθηκε φθάνοντας τον βαθμό του υποναυάρχου ε.ε.
Το 1974 επιλέχθηκε και διορίστηκε υπουργός Εμπορικής Ναυτιλίας στην υπό τον Κ. Καραμανλή Κυβέρνηση Εθνικής Ενότητας. Στη συνέχεια αναμίχθηκε με την πολιτική όπου και εξελέγη βουλευτής στην εκλογική περιφέρεια Αργολίδας με τη Νέα Δημοκρατία στις εκλογές του 1974 και 1977. Ως βουλευτής είχε λάβει μέρος σε πολλές συνελεύσεις του κοινοβουλίου των κρατών μελών του ΝΑΤΟ.
Απεβίωσε το 2000. Κηδεύτηκε στο Β΄ Κοιμητήριο Αθηνών στις 28 Ιουνίου 2000.
Τιμές
Τιμήθηκε με τον Πολεμικό Σταυρό, τον Σταυρό του Ναυτικού Αγώνα και μετάλλιο εξαιρέτων πράξεων, με τον Ανώτερο Ταξιάρχη του Φοίνικα καθώς και με το παράσημο Γεωργίου του Α΄ από τρεις Βασιλείς, ενώ έχει λάβει και πολλές άλλες τιμητικές διακρίσεις του ΝΑΤΟ. Ο Ι. Μηναίος ήταν μόνιμος κάτοικος Δήμου Π. Ψυχικού (Αθήνα). Με τις συζυγους του, Σοφια και Ανδριανή, απέκτησε 2 γιους Γεώργιο Μηναιο και Γιάννο Μηναιο
Συγγραφικό έργο
Ο υποναύαρχος Ι. Μηναίος έγραψε πολλές μελέτες, διατριβές και άρθρα που ανέπτυξε σε πολλές διαλέξεις του, με σημαντικότερα τα:
Πηγές
Κατηγορία:Έλληνες αξιωματικοί του Πολεμικού Ναυτικού Κατηγορία:Έλληνες υπουργοί Εμπορικής Ναυτιλίας Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Αργολίδος
Μάχη του Σαρλερουά
Η Μάχη του Σαρλερουά (γαλλικά Bataille de Charleroi) διεξήχθη στις 21 Αυγούστου 1914 μεταξύ γαλλικών και γερμανικών δυνάμεων στα πλαίσια της Μάχης των Συνόρων. Οι Γάλλοι σχεδίαζαν επίθεση κατά μήκος του ποταμού Σαμπρ, αλλά οι Γερμανοί τους επιτέθηκαν πρώτοι και νίκησαν.
Μάχη
Μέχρι τις 20 Αυγούστου, η 5η Γαλλική Στρατιά του Λανρεζάκ ξεκίνησε να συγκεντρώνεται σε ένα μέτωπο 40 χιλιομέτρων κατά μήκος του Σαμπρ με επίκεντρο την πόλη Σαρλερουά και επεκτάθηκε ανατολικά μέχρι το βελγικό φρούριο της Ναμύρ. Στα αριστερά του, τα Σώματα Ιππικού του Στρατηγού Σορντέτ ένωναν την 5η Γαλλική Στρατιά με τη Βρετανική Εξερευνητική Δύναμη στη Μονς. Η στρατιά του Λανρεζάκ είχε στη διάθεση της 15 μεραρχίες και είχε αποδυναμωθεί λόγω της αποστολής στρατευμάτων στη Λωρραίνη, ενώ η 2η Γερμανική Στρατιά (Στρατηγός Κάρολος φον Μπύλοβ) και 3η Γερμανική Στρατιά είχαν στη διάθεση τους 18 μεραρχίες και κινούνταν νοτιοδυτικά.
Εν τω μεταξύ, η 3η Γερμανική Στρατιά διέσχισε τον Μεζ (Meuse) και προχώρησε σε κατά μέτωπο επίθεση κατά του δεξιού άκρου των Γάλλων. Η επίθεση της 3ης Γερμανικής Στρατιάς απειλούσε την ασφαλή υποχώρηση του Λανζεράκ, αλλά η αντίσταση των Γάλλων υπό τις διαταγές του Λουί Φρανσέτ ντ' Εσπέρεϋ είχε ως αποτέλεσμα την αποτυχία της γερμανικής επίθεσης - μάλιστα, οι Γάλλοι κατάφεραν να περάσουν και σε επιτυχημένη αντεπίθεση. Ωστόσο, όταν έγινε γνωστή η εκκένωση της Ναμύρ και η υποχώρηση της 4ης Γαλλικής Στρατιάς από τις Άρδεννες, ο Λανζεράκ διέταξε οπισθοχώρηση για να μην βρεθεί περικυκλωμένος και αποκοπεί από τις υπόλοιπες γαλλικές στρατιές. Η μάχη του Σαρλερουά έληξε με νίκη των Γερμανών.
Ανάλυση
Η υποχώρηση του Λανζεράκ μετά τη μάχη του Σαρλερουά έσωσε τον γαλλικό στρατό από μια αποφασιστική ήττα. Μετά την άμυνα των Γάλλων στη μάχη του Σαιντ-Καντέν, οι γαλλικές δυνάμεις υποχώρησαν, αλλά κατάφεραν να κρατήσουν συμπαγή τη γραμμή τους χάρη στις ενέργεις του Λανζεράκ.
Απώλειες
Το 2009, ο ιστορικός Χέρβινγκ ανέφερε πως η 3η Γερμανική Στρατιά έχασε 4.275 στρατιώτες στο Ντινάντ της Ναμύρ.
Εξωτερικοί σύνδεσμοι
κατηγορία:Μάχες του Α' Παγκοσμίου Πολέμου Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου Κατηγορία:Ιστορία της Γαλλίας κατά την διάρκεια του Α΄ Παγκοσμίου Πολέμου
Ανεμογεννήτρια
thumb|right|Ανεμογεννήτριες|388x388px Η ανεμογεννήτρια είναι αιολική μηχανή που μετατρέπει τον άνεμο από κινητική ενέργεια σε ηλεκτρική ενέργεια.
Η κατασκευή της αποτελείται από μία στήλη κάθετη προς το έδαφος και από μία τουρμπίνα στην κορυφή της. Μικρές ανεμογεννήτριες χρησιμοποιούνται για διάφορες εφαρμογές, όπως η φόρτιση μπαταριών, για συμπληρωματική ενέργεια σε σκάφη και τροχόσπιτα ή για τροφοδοσία ρεύματος σε πινακίδες. Μεγαλύτερες ανεμογεννήτριες χρησιμοποιούνται για παροχή ρεύματος σε σπίτια. Πλήθος τέτοιων ανεμογεννητριών συγκροτούν τα αιολικά πάρκα, που αποτελούν ανανεώσιμη πηγή ενέργειας. Πολλές χώρες έχουν κατασκευάσει αιολικά πάρκα, με σκοπό τη μείωση εκπομπής ρυπογόνων ουσιών και την απεξάρτησή τους από τα ορυκτά καύσιμα.
Ιστορία
αριστερά|μικρογραφία Η αιολική ενέργεια μάλλον χρησιμοποιόταν στην Περσία μεταξύ το 500-900 μ.Χ.  Η αιολόσφαιρα του Ήρωνα αποτελεί μία από τις πρώτες κατασκευές που αξιοποιούσαν την αιολική ενέργεια. Ωστόσο, η πρώτη γνωστή κατασκευή κατασκευάστηκε στο Σιστάν, στην ανατολική επαρχία του Ιράν, τον 7ο αιώνα. Τα πανεμόνια ήταν μηχανές κατακόρυφου άξονα, που διαθέτανε 6-12 ημικυλινδρικά πτερύγια. Χρησιμοποιήθηκαν για το άλεσμα του σιταριού ή για την μεταφορά νερού, καθώς και στην παραγωγή ζαχαροκάλαμου.
Η χρήση της αιολική ενέργειας από ανθρώπους εμφανίστηκε για πρώτη φορά στην Ευρώπη κατά τη διάρκεια του Μεσαίωνα. Τα πρώτα ιστορικά στοιχεία της χρήσης της φαίνονται στην Αγγλία, κατά τον 11ο ή 12ο αιώνα και υπάρχουν αναφορές πως Γερμανοί σταυροφόροι έμαθαν την τεχνογνωσία των ανεμογεννητριών στη Συρία περίπου το 1190. Από τον 14ο αιώνα, οι ολλανδικοί ανεμόμυλοι χρησιμοποιούνταν για την αποστράγγιση περιοχών κοντά στο δέλτα του Ρήνου. Προηγμένες ανεμογεννήτριες έχουν περιγραφεί από τον Κροάτη εφευρέτη Φάουστο Βεράνζιο. Στο βιβλίο του "Machinae Novae" (1595) περιέγραψε ανεμογεννήτριες με κυρτά πτερύγια ή σχήματος V.
Η πρώτη ανεμογεννήτρια παραγωγής ρεύματος ήταν μία μηχανή φόρτισης μπαταριών που εφευρέθηκε τον Ιούλιο του 1887 από τον Σκωτσέζο ακαδημαϊκό Τζέιμς Μπλιθ στο Μέρικιρκ της Σκωτίας. Λίγους μήνες αργότερα ο Αμερικανός εφευρέτης Τσαλρς Φ. Μπρας κατάφερε να κατασκευάσει την πρώτη αυτόματη ανεμογεννήτρια και, έπειτα από διαβούλευση με τους Τζάκομπ Σ. Γκιμπς και Μπρίνσλεϊ Κόουλμπερντ, καθηγητές του τοπικού πανεπιστημίου, κατάφερε να ηλεκτροδοτήσει το Κλίβελαντ. Αν και η εφεύρεση του Μπλιθ κρίθηκε ασύμφορη στο Ηνωμένο Βασίλειο, οι ανεμογεννήτριες φάνηκαν πιο αποδοτικές σε χώρες με μικρή πυκνότητα πληθυσμού. μικρογραφία| Στη Δανία από το 1900, υπήρχαν περίπου 2500 ανεμόμυλοι για τα μηχανικά φορτία όπως οι αντλίες και τα ελαιοτριβεία, με την παραγωγή να εκτιμάται σε ισχύ περίπου 30 MW. Οι μεγαλύτερες μηχανές είχαν 24 μέτρα ύψος με τέσσερα πτερύγια των 23 μέτρων. Στις ΗΠΑ, από το 1908 υπήρχαν 72 ανεμογεννήτριες που παρήγαγαν από 5 ΚW έως 25 ΚW. Την περίοδο του Α΄ Παγκοσμίου Πολέμου, κατασκευάστηκαν στις ΗΠΑ 100.000 ανεμόμυλοι το χρόνο, κυρίως για άντληση νερού.
Ένας πρόδρομος της σύγχρονης ανεμογεννήτριας βρίσκονταν στη Γιάλτα το 1931. Παρήγαγε 100 ΚW, είχε 30 μέτρα ύψος και συνδεόταν με ένα τοπικό δίκτυο διανομής 6.3 ΚV. Έχει αναφερθεί πως η ετήσια ικανότητα παραγωγής έφτανε το 32%, ποσοστό που δεν διαφέρει από τις σύγχρονες ανεμογεννήτριες.
Το φθινόπωρο του 1941, η πρώτη ανεμογεννήτρια MW βρίσκονταν στο Βερμόντ. Λειτούργησε μόνο για 1.100 ώρες πριν υποστεί σοβαρή βλάβη. Δεν επισκευάστηκε ποτέ, λόγω έλλειψης υλικών κατά τη διάρκεια του Β΄ Παγκοσμίου Πολέμου.
Η πρώτη ανεμογεννήτρια που ήταν συνδεδεμένη στο εθνικό δίκτυο λειτούργησε το 1951 στο Ηνωμένο Βασίλειο. Κατασκευάστηκε από την εταιρεία John Brown & Company στις Ορκάδες.
Στις αρχές της δεκαετίας του 1970, στη Δανία ξέσπασαν διαμαρτυρίες κατά της χρήσης πυρηνικής ενέργειας. Αυτό ώθησε τη χώρα να αναπτύξουν μικροτουρμπίνες ικανότητας 22 ΚW. Κατά τη δεκαετία του 1980, πολλοί οργανισμοί και συνεταιρισμοί άσκησαν πίεση στην κυβέρνηση για την κατασκευή μεγαλύτερων τουρμπίνων σε όλη τη χώρα. Στη συνέχεια, οι ακτιβιστές (κυρίως στη Γερμανία), οι νεοϊδρυθέντες κατασκευαστικές εταιρείες στην Ιαπωνία και οι επενδύσεις στις ΗΠΑ πίεσαν τις κυβερνήσεις αυτών των κρατών για την κατασκευή ανεμογεννητριών. Εταιρείες δημιουργήθηκαν στην Ινδία και στην Κίνα. Από το 2012, η δανέζικη εταιρεία Vestas θεωρείται ο μεγαλύτερος κατασκευαστής ανεμογεννητριών.
Αιολική ενέργεια
μικρογραφία|Ανεμογεννήτρια στη Γερμανία Η ποσότητα της αιολικής ενέργειας που είναι διαθέσιμη για παραγωγή ενέργειας σε οποιαδήποτε τοποθεσία, ονομάζεται πυκνότητα ισχύος αέρα (Wind Power Density). Ο υπολογισμός της μέσης ετήσιας ισχύος ανά τετραγωνικό μέτρο επιφάνειας διαφέρει ανάλογα με το ύψος από την επιφάνεια του εδάφους. Η χαμηλότερη βαθμίδα είναι η "Κατηγορία 1" (200W/τ.μ. σε υψόμετρο 50 μ.) και η υψηλότερη είναι η "Κατηγορία 7" με 800-2000W/τ.μ. Συνήθως τα αιολικά πάρκα ανήκουν στην "Κατηγορία 3", αν και ορισμένα είναι αποδοτικά στην "Κατηγορία 1".
Οι ανεμογεννήτριες κατηγοριοποιούνται επίσης για το ποσοστό αναταράξεων ανάλογα με τη μέση ταχύτητα του ανέμου σε κλίμακα από I ως IV, με Α ή Β να αναφέρεται στο ποσοστό αναταράξεων.
Αποδοτικότητα
Δεν μπορεί να χρησιμοποιηθεί όλη η αιολική ενέργεια για παραγωγή ενέργειας, αν και έχουν κατασκευαστεί ορισμένες μικρές ανεμογεννήτριες, σχεδιασμένες να λειτουργούν σε χαμηλές ταχύτητες ανέμου.
Οι ανεμογεννήτριες υπακούν στην αρχή διατήρησης της μάζας: η μάζα αέρα που εισέρχεται στην ανεμογεννήτρια θα πρέπει να είναι ίση με τη μάζα που εξέρχεται από αυτή. Σύμφωνα με το νόμο του Μπετζ, η μέγιστη αναλογία αιολικής/κινητικής ενέργειας είναι 16/27 (59,3%).
Καθώς ο αέρας παρέχεται δωρεάν (δεν έχει κάποιο κόστος), η αποδοτικότητα αέρα-ρότορα (συμπεριλαμβανομένου της τριβής των πτερυγίων) είναι μία από τις πολλές περιπτώσεις που επηρεάζουν την τελική τιμή της αιολικής ενέργειας. Περαιτέρω ανεπάρκειες, όπως απώλεια στο κιβώτιο ταχυτήτων ή της γεννήτριας και του μετατροπέα μπορούν να μειώσουν την παραγωγή ενέργειας της ανεμογεννήτριας. Για να προστατευθούν τα εξαρτήματα από αδικαιολόγητες φθορές, πολλές φορές η παραγόμενη ενέργεια διατηρείται σταθερά λίγο πάνω από την ονομαστική ταχύτητα λειτουργίας όσο η θεωρητική δύναμη της κινητικής ενέργειας υψώνεται στον κύβο, ώστε να επιτευχθεί περαιτέρω μείωση της θεωρητικής απόδοσης. Το 2001, η αποδοτικότητα των ανεμογεννητριών άγγιζε το 75-80% από το όριο του Μπετζ της δύναμης του ανέμου, σε σχέση με την εκτιμώμενη ταχύτητα λειτουργίας.
Η αποδοτικότητα αρχίζει να μειώνεται ελαφρώς με την πάροδο του χρόνου, λόγω φθοράς. Στη Δανία αναλύθηκαν 3.128 ανεμογεννήτριες άνω των 10 ετών όπου στις μισές δεν παρατηρήθηκε καμία πτώση της αποδοτικότητας, ενώ στις υπόλοιπες παρατηρήθηκε πτώση της τάξης του 1,2% ανά έτος. Οι ανεμογεννήτριες με κάθετο άξονα περιστροφής έχουν μικρότερη απόδοση σε σχέση με αυτές με οριζόντιο άξονα.
Τύποι ανεμογεννητριών
μικρογραφία|Οι τρεις βασικοί τύποι ανεμογεννητριών Οι ανεμογεννήτριες μπορεί να περιστρέφονται πάνω σε οριζόντιο ή κάθετο άξονα. Η πρώτη περίπτωση είναι η πιο συχνή αλλά και η πιο παλιά. Έχουν πτερύγια,πολλές φορές αποσπώμενα ή όχι. Οι ανεμογεννήτριες κάθετου άξονα παράγουν λιγότερη ενέργεια και είναι λιγότερο συχνές.
Οριζόντιος άξονας
μικρογραφία|Εξαρτήματα ανεμογεννήτριας οριζόντιου άξονα (κιβώτιο ταχυτήτων, ρότορας και φρένα) μικρογραφία|Μεταφορά πτερυγίων ανεμογεννήτριας οριζόντιου άξονα ([[Έντενφιλντ, Αγγλία)]] Οι ανεμογεννήτριες οριζοντίου άξονα (HAWT-horizontal-axis wind turbines) έχουν τοποθετημένους το ρότορα του άξονα και την ηλεκτρική γεννήτρια στην κορυφή ενός πύργου, στραμένους προς την κατεύθυνση του ανέμου. Οι μικρές ανεμογεννήτριες κατευθύνονται από έναν ανεμοδείκτη, ενώ οι μεγαλύτερες χρησιμοποιούν έναν αισθητήρα και ένα βοηθητικό μοτέρ (σερβοκινητήρας) για να στραφούν προς την κατεύθυνση του ανέμου. Χρησιμοποιούν επίσης ένα κιβώτιο ταχυτήτων, το οποίο μετατρέπει την αργή περιστροφή των πτερυγίων σε μια ταχύτερη περιστροφή που απαιτείται για την παραγωγή ηλεκτρικής ενέργειας.
Κάθε στερεό αντικείμενο παράγει στροβιλισμούς από πίσω όταν φυσάει ο άνεμος, που οδηγεί σε κόπωση του μετάλλου των ανεμογεννητριών. Έτσι η γεννήτρια τοποθετείται από την αντίθετη κατεύθυνση του πύργου υποστήριξης. Σε δυνατούς ανέμους, τα πτερύγια μπορούν να καμφθούν, μειώνοντας την αντίσταση του αέρα πάνω τους. Επιπλέον, τα πτερύγια τοποθετούνται σε απόσταση από τον πύργο υποστήριξης και μερικές φορές με μία μικρή κλίση προς τα εμπρός.
Οι ανεμογεννήτριες που χρησιμοποιούνται σε αιολικά πάρκα για την εμπορική παραγωγή ηλεκτρικής ενέργειας αποτελούνται συνήθως από τρία πτερύγια. Αυτή η διάταξη έχει χαμηλή κυμάτωση ροπής, η οποία συμβάλλει στην καλή αξιοπιστία. Τα πτερύγια είναι συνήθως λευκό χρώμα για να είναι ορατά από τα αεροσκάφη και το μήκος τους κυμαίνεται στα 20 με 80 μέτρα. Το μέγεθος και το ύψος των ανεμογεννητριών αυξάνεται με το πέρασμα του χρόνου. Ανεμογεννήτριες παραγωγής 8MW που έχουν χτιστεί σε θαλάσσια αιολικά πάρκα έχουν πτερύγια που φτάνουν τα 80 μ. Ο πύργος στον οποίο στηρίζεται η γεννήτρια, είναι κατασκευασμένος συνήθως από χάλυβα, έχει σχήμα σωληνοειδές και ύψος 70 ως 120 μέτρα, ενώ σε ακραίες περιπτώσεις φτάνει τα 160 μέτρα.
Κάθετος άξονας
αριστερά|μικρογραφία|Ανεμογεννήτρια κάθετου άξονα Οι ανεμογεννήτριες κάθετου άξονα έχουν τοποθετημένο το ρότορα κάθετα στο έδαφος. Το βασικό πλεονέκτημα αυτού του τύπου είναι πως η γεννήτρια δε χρειάζεται να είναι στραμμένη προς την κατεύθυνση του ανέμου για να είναι παραγωγική, οπότε είναι πιο αποδοτική σε περιοχές με μεταβλητούς ανέμους, αφού περιστρέφονται κατά 360°. Επίσης, το κιβώτιο ταχυτήτων και η γεννήτρια βρίσκονται τοποθετημένα κοντά στο έδαφος, κάνοντάς τα πιο εύκολα προσβάσιμα για συντήρηση. Ωστόσο, το βασικό μειονέκτημα αυτών των ανεμογεννητριών είναι ότι παράγουν πολύ λιγότερη ενέργεια κατά μέσο όρο με την πάροδο του χρόνου.
Άλλα μειονεκτήματα αυτού του τύπου είναι η σχετικά χαμηλή ταχύτητα περιστροφής του ρότορα, το υψηλότερο κόστος της γεννήτριας, ο χαμηλότερος συντελεστής απόδοσης, η μεγάλη φθορά των πτερυγίων λόγω της περιστροφής των 360° και η δυσκολία μοντελοποίησης του ανέμου κατά το σχεδιασμό, δυσκολεύοντας την ανάλυση και το σχεδιασμό του ρότορα κατά τη κατασκευή της ανεμογεννήτριας.
Πολλές ανεμογεννήτριες κάθετου άξονα είναι εγκατεστημένες στις κορυφές κτηρίων. Όμως δημιουργούνται στροβιλισμοί όταν περνάει ο άνεμος από τη γεννήτρια. Για βέλτιστη απόδοση μέγιστης ενέργειας σε σχέση με τους ελάχιστους στροβιλισμούς είναι όταν η γεννήτρια είναι περίπου το μισό ύψος του κτηρίου.
Κατηγορίες της ανεμογεννήτριας κατακόρυφου άξονα είναι:
Πλωτές ανεμογεννήτριες
Τον Ιούλιο του 2017 έγινε στο Πίτερχεντ η εγκατάσταση ενός πλωτού αιολικού πάρκου. Οι ανεμογεννήτριες επιπλέουν χάρη σε μία πλατφόρμα βάθους 78 μέτρων, γεμισμένη με σιδηρομετάλλευμα για να διατηρηθεί η όρθια θέση στο νερό. Το αιολικό πάρκο αναμένεται να παρέχει ρεύμα για 20.000 σπίτια. Κατασκευάζεται από την Statoil και οι πλωτές ανεμογεννήτριες μπορούν να βρίσκονται στο νερό μέχρι και ένα χιλιόμετρο βάθος.
Σχεδιασμός και κατασκευή
μικρογραφία|Εξαρτήματα ανεμογεννήτριας οριζόντιου άξονα μικρογραφία|Εσωτερική άποψη του πύργου της ανεμογεννήτριας. Οι ανεμογεννήτριες είναι σχεδιασμένες, χρησιμοποιώντας μια σειρά από τεχνικές μοντελοποίησης, να εκμεταλλεύονται την αιολική ενέργεια που υπάρχει στην περιοχή. Η αεροδυναμική μοντελοποίηση χρησιμοποιείται για να καθοριστεί το βέλτιστο ύψος του πύργου, τα συστήματα ελέγχου, τον αριθμό και το σχήμα των λεπίδων.
Οι ανεμογεννήτριες μετατρέπουν την ενέργεια του ανέμου σε ηλεκτρική ενέργεια. Οι συμβατικές ανεμογεννήτριες οριζοντίου άξονα μπορούν να χωριστούν σε τρία βασικά εξαρτήματα:
Μία ανεμογεννήτρια 1,5 MW (συχνός τύπος στις ΗΠΑ), έχει συνήθως ύψος 80 μέτρων. Ο ρότορας ζυγίζει 22.000 κιλά, ενώ η γεννήτρια, μαζί με τα υπόλοιπα εξαρτήματα ζυγίζει 52.000 κιλά. Ο πύργος αποτελείται από 26.000 κιλά χαλύβδινου οπλισμού και 190 κυβικά μέτρα σκυρόδεμα. Στη βάση, ο πύργος έχει 15 μέτρα διάμετρο, ενώ το τοίχωμα είναι 2,4 μέτρα παχύ.
Ανάμεσα σε όλα τα συστήματα ανανεώσιμων πηγών ενέργειας, οι ανεμογεννήτριες έχουν την υψηλότερη αποτελεσματική ένταση σε σχέση με την επιφάνεια.
Υλικά και αντοχή
Τα υλικά που χρησιμοποιούνται συνήθως για τα πτερύγια των ανεμογεννητριών είναι σύνθετα, καθώς τείνουν να έχουν υψηλή ακαμψία, υψηλή αντοχή, υψηλή αντίσταση κόπωσης και χαμηλό βάρος. Χρησιμοποιούνται ρητίνες για την κατασκευή των εξαρτημάτων, συνήθως πολυεστέρα και εποξίνη, ενώ για την ενίσχυση χρησιμοποιείται γυάλινες ίνες και ίνες άνθρακα. Η κατασκευή μπορεί να γίνει είτε με στρώσεις ινών είτε με έκχυση των ινών σε καλούπι. Καθώς η τιμή των γυάλινων ινών είναι το ένα δέκατο της τιμής των ινών άνθρακα, οι γυάλινες ίνες είναι το κυρίαρχο υλικό.
Καθώς αυξάνεται ο ανταγωνισμός στον τομέα της αιολικής ενέργειας, οι επιχειρήσεις αναζητούν τρόπους ώστε τα σχέδια τους να είναι πιο αποδοτικά. Ένας τρόπος που αυξάνει την απόδοση της ανεμογεννήτριας είναι η αύξηση της διαμέτρου του ρότορα και, συνεπώς, των πτερυγίων. Μετασκευές σε ήδη υπάρχουσες ανεμογεννήτριες μετριάζουν τον κίνδυνο και τις ανάγκες επανασχεδιασμού. Με την ενσωμάτωση ινών άνθρακα στα ήδη υπάρχοντα πτερύγια, οι κατασκευαστές στοχεύουν στην αύξηση του μήκους των πτερυγίων χωρίς να αυξηθεί το συνολικό βάρος. Η μεγαλύτερη ακαμψία και η χαμηλότερη πυκνότητα σημαίνουν ελαφρύτερα πτερύγια που προσφέρουν ισοδύναμες επιδόσεις. Σε ανεμογεννήτριες 10MW, το μήκος των πτερυγίων φτάνει τα 100 μέτρα και ζυγίζει 50 τόνους αν είναι κατασκευασμένο από γυάλινες ίνες. Όμως αν συνδυαστούν με ίνες άνθρακα, τότε το βάρος μειώνεται περίπου 20-30% (15 τόνοι). Οι ιδιότητες των ινών άνθρακα δεν διαφέρουν πολύ από αυτές των γυάλινων ινών και ως εκ τούτου, είναι δυνατό να τις αντικαταστήσουν.
Οι ανεμογεννήτριες στην Ελλάδα
Σύμφωνα με τα στοιχεία της Ελληνικής Επιστημονικής Ένωσης Αιολικής Ενέργειας (ΕΛΕΤΑΕΝ) για το 2021, στην ελληνική επικράτεια εντοπίζονται 2.720 ανεμογεννήτριες, με τις περισσότερες από αυτές να βρίσκονται στην Κεντρική (Στερεά) Ελλάδα και να παράγουν συνολικά 1.837 ΜW (41%) και ακολουθεί η Πελοπόννησος με 619 ΜW (14%) και η Ανατολική Μακεδονία – Θράκη όπου βρίσκονται 501 MW (11%)
Η συνολική εγκατεστημένη αιολική ισχύς είναι 4.451 MW. Ο χάρτης της ΕΛΕΤΑΕΝ περιλαμβάνει το σύνολο των αιολικών πάρκων και τις ανεμογεννήτριες σε λειτουργία στη χώρα μας το 2021. Tο 2020 ήταν χρονιά ορόσημο για την αιολική ενέργεια, καθώς προστέθηκαν 200 νέες ανεμογεννήτριες και υπήρξε ρεκόρ ανάπτυξης στην αιολική ενέργεια.
Η αιολική ενέργεια, η οποία αξιοποιείται μέσα από τις ανεμογεννήτριες αποτελεί ανεξάντλητη πηγή ενέργειας με σημαντική σημασία για την βιώσιμη ανάπτυξη και την προστασία του περιβάλλοντος. Η αντιμετώπιση της κλιματικής αλλαγής και η κάλυψη των ενεργειακών αναγκών καθίσταται πιο αναγκαία από ποτέ, η αξιοποίηση του ανέμου αναδεικνύεται σε έναν από τους στυλοβάτες του ενεργειακού μέλλοντος. Ενώ, χάρη στη μείωση των εκπομπών CO2, παράγεται φθηνότερος ηλεκτρισμός σε σχέση με το σημερινό κόστος ηλεκτροπαραγωγής από φυσικό αέριο ή λιγνίτη.
Περαιτέρω ανάγνωση
ISBN  1  978-0-470-69975-1 ISBN  1  978-3-642-22937-4 ISBN  1  978-3-642-27150-2 ISBN  1  978-1-119-96294-6 ISBN  1  978-0-470-69981-2 ISBN  1  978-0-47001-500-1 ISBN  1  9780791802601 ISBN  1  978-1-118-64751-6 ISBN  1  978-3-642-32975-3
Εξωτερικοί σύνδεσμοι
<div class="cx-template-editor-title" title="This template formats a citation to audiovisual media sources.">Cite AV media  URL <span data-key="url" title="The URL of the online location where the media can be found" class="cx-template-editor-param-desc">   http://www.sciencechannel.com/tv-shows/how-its-made/videos/how-its-madevideoswind-turbine-2/     Source title <span data-key="title" title="The title of the source page on the website; displays in quotes" class="cx-template-editor-param-desc">  Wind Turbine production    Source date <span data-key="date" title="Full date of the source; do not wikilink" class="cx-template-editor-param-desc">  2013    Publisher <span data-key="publisher" title="Name of the publisher; displays after title" class="cx-template-editor-param-desc">  How It's Made
Ανεμογεννητρια Κατηγορία:Μετατροπή ενέργειας Κατηγορία:Ηλεκτρική ισχύς
Μετάλλιο «Για την υπεράσπιση της Οδησσού»
Το Μετάλλιο «Για την υπεράσπιση της Οδησσού» (ρωσ. Медаль «За оборону Одессы») ήταν ένα βραβείο της ΕΣΣΔ. Δημιουργήθηκε στις 22 Δεκεμβρίου 1942, με διάταγμα του Ανώτατου Σοβιέτ της. Δημιουργήθηκε για να τιμήσει τους ήρωες της Πολιορκίας της Οδησσού.
Απονομή
Το Μετάλλιο «Για την υπεράσπιση της Οδησσού» απονεμήθηκε σε στρατιώτες του Κόκκινου Στρατού, του Πολεμικού Ναυτικού, της NKVD, καθώς και σε άμαχο πληθυσμό, για την άμυνα της Οδησσού (10 Αυγούστου – 16 Οκτωβρίου 1941). Μέχρι το 1985 έγιναν 30.000 απονομές του μεταλλίου.
thumb|left|220px|Πιστοποιητικό απονομής
Παραπομπές
Κατηγορία:Ιστορία της Ουκρανίας Υπερασπιση της Οδησσου
HD 23596
Ο HD 23596 είναι αστέρας ο οποίος απέχει περίπου 164 έτη φωτός από την Γη και βρίσκεται στον αστερισμό Περσέα. Η απόλυτη λαμπρότητά του είναι 1,71 φορές αυτή του Ήλιου. Τον Ιούνιο του 2002 ανακαλύφθηκε γιγάντιος εξωπλανήτης γύρω από αυτόν τον αστέρα.
Εξωτερικοί σύνδεσμοι
Κατηγορία:Αστέρες τύπου F Κατηγορία:Περσεύς (αστερισμός)
Τζόνσον Τοριμπιόνγκ
Ο Τζόνσον Τοριμπιόνγκ (γεννήθηκε στις 22 Ιουλίου 1946) είναι δικηγόρος και χρημάτισε πρόεδρος του Παλάου από το 2009 ως το 2013. Είναι επίσης πρώην πρεσβευτής της χώρας του στην Ταϊβάν.
Σπουδές
Απέκτησε ντοκτορά στα Νομικά (1972) και Μάστερ (1973) από τη Νομική Σχολή του Πανεπιστημίου της Ουάσιγκτον
Πολιτική καριέρα
Ο Τοριμπιόνγκ κατήλθε υποψήφιος στις προεδρικές εκλογές που διεξήχθησαν στις 4 Νοεμβρίου του 2008. Μαζί του κατήλθε ως υποψήφιος αντιπρόεδρος ο Κεράι Μαριούρ, βουλευτής του Κογκρέσου. Αντίπαλος του Τοριμπιόνγκ ήταν ο απερχόμενος αντιπρόεδρος, Ελίας Καμσέκ Τσιν, πρώην πρεσβευτής του Παλάου στην Ταϊβάν. Ο Τοριμπιόνγκ ανακηρύχθηκε νικητής (με 51% έναντι 49% για τον Τσιν) των εκλογών στις 6 Νοεμβρίου, αφού ολοκληρώθηκε και η καταμέτρηση των ψηφοδελτίων από το νησί Πελελίου.
Ο Τοριμπιόνγκ προηγήθηκε αρχικά με 1.629 ψήφους έναντι 1.499 για τον Τσιν, με βάση τα πρώτα ανεπίσημα αποτελέσματα. Τελικά, ο αντίπαλός του παραδέχθηκε την ήττα του. Στη διάρκεια της προεκλογικής του εκστρατείας, ο Τοριμπιόνγκ υποστήριξε ότι το Παλάου θα πρέπει να σταματήσει να εξαρτάται από την αμερικανική οικονομική βοήθεια. Τα ανεπίσημα αποτελέσματα με καταμετρημένο το σύνολο των πολιτειών, είναι 4.770 ψήφοι για τον Τοριμπιόνγκ έναντι 4.554 για τον Τσιν.